stanford-oval/wikipedia huggingface dataset:
จีโปรตีน
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกสามัญ

จีโปรตีนที่เริ่มทำงานโดยหน่วยรับ จะยึดอยู่กับผิวด้านในของเยื่อหุ้มเซลล์
และประกอบด้วยหน่วยย่อย Gα และหน่วยย่อย Gβγ
มีหน่วยรับ Gα หลายกลุ่ม เช่น Gsα (G stimulatory), Giα (G inhibitory), Goα (G other), 
Gq/11α, และ G12/13α 
ซึ่งทำการต่างกันต่อโมเลกุลปฏิบัติงาน แต่จะเริ่มทำงานอาศัยกลไกเหมือน ๆ กัน
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกสามัญ > การเริ่มการทำงาน/การก่อกัมมันต์ (Activation)

เมื่อลิแกนด์เริ่มการทำงานของหน่วยรับ คือ G protein-coupled receptor (GPCR)
GPCR จะเปลี่ยนโครงรูปแล้วจึงสามารถทำหน้าที่เป็น guanine nucleotide exchange factor (GEF) ที่แลกให้ GDP เพื่อเอา GTP 
โดย GTP จะจับกับหน่วยย่อย Gα ของจีโปรตีน เป็นการก่อสภาพกัมมันต์ของโปรตีน นี่เป็นแบบจำลองดั้งเดิม
แล้ว Gα ก็จะแยกออกจากไดเมอร์คือ Gβγ ซึ่งก็เป็นการแยกออกจากหน่วยรับนั่นเอง 
แต่แบบจำลองที่บ่งรายละเอียดอื่น ๆ (molecular rearrangement, reorganization, และ pre-complexing of effector molecules) ก็เริ่มเป็นที่ยอมรับ ต่อจากนั้น ทั้งหน่วยย่อย Gα-GTP และ Gβγ อาจเริ่มลำดับการส่งสัญญาณ (หรือวิถีโมเลกุลส่งสัญญาณที่สอง) และเริ่มการทำงานของโปรตีนปฏิบัติงานต่าง ๆ
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกสามัญ > การยุติ

หน่วยย่อย Gα ในที่สุดก็จะสลาย GTP ที่ยึดอยู่ร่วมกันด้วยน้ำ ให้กลายเป็น GDP อาศัยฤทธิ์เอนไซม์ คือ GTPase ที่มีอยู่ในตัว ทำให้มันสามารถคืนกลับไปยึดกับหน่วยย่อย Gβγ และเริ่มวัฏจักรต่อไป
กลุ่มโปรตีนที่เรียกว่า Regulator of G protein signalling (RGSs) และออกฤทธิ์เป็น GTPase-activating proteins (GAPs) เป็นโปรตีนโดยเฉพาะ ๆ สำหรับหน่วยย่อย Gα โดยเฉพาะ ๆ
โปรตีนเหล่านั้นจะจับกับหน่วยย่อย Gα แล้วเร่งการสลายด้วยน้ำของ GTP ให้เป็น GDP ซึ่งยุติการถ่ายโอนสัญญาณ
ในบางกรณี โปรตีนปฏิบัติงานเองอาจมีฤทธิ์แบบ GAP อยู่ในตัว ซึ่งช่วยยุติวิถีการถ่ายโอนสัญญาณ
เช่นในกรณีของ phospholipase C-beta ซึ่งมีฤทธิ์แบบ GAP ที่บริเวณ C-terminal
นี่เป็นวิธีการควบคุมหน่วยย่อย Gα อีกอย่างหนึ่ง
ถึงกระนั้น GAP ก็ไม่ได้มีลำดับกรดอะมิโนโดยเฉพาะเพื่อเริ่มปฏิกิริยาการสลายด้วยน้ำใน Gα
แต่มันทำงานโดยลดระดับพลังงานการเปลี่ยนสภาพในกระบวนการสลายด้วยน้ำ
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกโดยเฉพาะ ๆ > Gαs

Gαs เป็นตัวเริ่มวิถีถ่ายโอนสัญญาณที่อาศัย cAMP 
(cAMP-dependent pathway) โดยกระตุ้น adenylate cyclase ซึ่งเป็นเอนไซม์ที่ยึดอยู่กับเยื่อหุ้มเซลล์ ให้ผลิต cyclic AMP (cAMP) จาก ATP
แล้ว cAMP ก็จะออกฤทธิ์เป็นโมเลกุลส่งสัญญาณที่สอง โดยจะมีปฏิสัมพันธ์กับแล้วเริ่มการทำงานของ protein kinase A (PKA) 
จากนั้น PKA ก็จะสามารถทำปฏิกิริยาฟอสโฟรีเลชันกับโปรตีนเป้าหมายต่อ ๆ ไปอีกมากมาย
การถ่ายโอนสัญญาณที่อาศัย cAMP เป็นวิถีการถ่ายโอนสัญญาณสำหรับฮอร์โมนหลายอย่างรวมทั้ง
ADH (Vasopressin) - โปรโหมตให้ไตเก็บน้ำ - ผลิตโดยต่อมใต้สมองที่ V2 Cells ใน Posterior Pituitary
GHRH (Growth hormone-releasing hormone) กระตุ้นให้สังเคราะห์แล้วหลั่ง growth hormone (GH) - ผลิตโดยต่อมใต้สมองที่ Somatotroph Cells ใน Anterior Pituitary
GHIH (Somatostatin) - ยับยั้งการสังเคราะห์และการหลั่ง GH - ผลิตโดย Somatotroph Cells ใน Anterior Pituitary
CRH (Corticotropin-releasing hormone) - กระตุ้นให้สังเคราะห์และหลั่ง ACTH (Adrenocorticotropic hormone) - ผลิตโดย Anterior Pituitary
ACTH (Adrenocorticotropic hormone) - กระตุ้นให้สังเคราะห์และหลั่งคอร์ติซอล - ผลิตโดยต่อมหมวกไตที่ Zona fasciculata ของ adrenal cortex
TSH (Thyroid-stimulating hormone) - กระตุ้นให้สังเคราะห์และหลั่ง Thyroxine (T4) ส่วนมาก - ผลิตโดยต่อมไทรอยด์
LH (Luteinizing hormone) - กระตุ้นการเจริญเต็มที่ของถุงน้อยในรังไข่และให้ตกไข่ในหญิง และกระตุ้นให้ผลิตเทสโทสเตอโรนและสร้างสเปิร์มในชาย
FSH (Follicle stimulating hormone) - กระตุ้นพัฒนาการของถุงน้อยในรังไข่ในหญิง และกระตุ้นให้สร้างสเปิร์มในชาย
PTH (Parathyroid hormone) - เพิ่มระดับแคลเซียมในเลือด โดยทำผ่านหน่วยรับ คือ Parathyroid hormone 1 receptor (PTH1) ในไตและกระดูก หรือผ่านหน่วยรับ Parathyroid hormone 2 receptor (PTH2) ในระบบประสาทกลางและสมอง รวมทั้งในกระดูกและไตด้วย
Calcitonin - ลดระดับแคลเซียมในเลือด ผ่านหน่วยรับ calcitonin receptor ในลำไส้ กระดูก ไต และสมอง
กลูคากอน - กระตุ้นการสลายไกลโคเจนในตับ
hCG (human chorionic gonadotropin) - โปรโหมตการเปลี่ยนสภาพของเซลล์ (cellular differentiation) และอาจมีบทบาทในอะพอพโทซิส
เอพิเนฟรีน - หลั่งจากต่อมหมวกไตส่วน adrenal medulla เมื่ออด/ขาดอาหาร มันกระตุ้นการสลายไกลโคเจน นอกเหนือจากฤทธิ์ของกลูคากอน
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกโดยเฉพาะ ๆ > Gαi

Gαi จะยับยั้งการผลิต cAMP จาก ATP
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกโดยเฉพาะ ๆ > Gαq/11

Gαq/11 จะกระตุ้นเอนไซม์ phospholipase C beta ซึ่งยึดกับเยื่อหุ้มเซลล์ แล้วเอนไซม์ก็จะแยก PIP2 (ซึ่งเป็น phosphoinositol ที่เยื่อหุ้มเซลล์) ให้เป็นโมเลกุลส่งสัญญาณที่สอง 2 ประเภท คือ IP3 (Inositol trisphosphate) และ DAG (diacylglycerol)
วิถี Inositol Phospholipid Dependent Pathway ใช้สำหรับถ่ายโอนสัญญาณสำหรับฮอร์โมนหลายประเภทรวมทั้ง
ADH (Vasopressin/AVP) - กระตุ้นการสังเคราะห์และการหลั่ง glucocorticoid (ผลิตโดยต่อมหมวกไตที่ Zona fasciculata ของ adrenal cortex) และกระตุ้นการตีบของหลอดเลือด
TRH (Thyrotropin-releasing hormone) กระตุ้นการสังเคราะห์และการหลั่ง TSH (Thyroid-stimulating hormone) - ผลิตโดย Anterior pituitary
TSH (Thyroid-stimulating hormone) - กระตุ้นให้สังเคราะห์และหลั่ง Thyroxine (T4) ส่วนน้อย - ผลิตโดยต่อมไทรอยด์
Angiotensin II - กระตุ้นให้สังเคราะห์และหลั่งแอลโดสเตอโรน (ผลิตโดยต่อมหมวกไตที่ zona glomerulosa ของ adrenal cortex)
GnRH (Gonadotropin-releasing hormone) - กระตุ้นให้สังเคราะห์และหลั่ง FSH (Follicle stimulating hormone) และ LH (Luteinizing hormone) - ผลิตโดย Anterior Pituitary
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกโดยเฉพาะ ๆ > Gα12/13

Gα12/13 มีบทบาทในการส่งสัญญาณของ GTPase ในหมู่ Rho (Rho family GTPase signaling)
ผ่าน guanine nucleotide exchange factor (GEF) ใน RhoGEF superfamily โดยอาศัยโดเมน RhoGEF ที่โครงสร้างโปรตีน
เหล่านี้มีบทบาทควบคุมการเปลี่ยน cytoskeleton ของเซลล์ และดังนั้น จึงมีบทบาทควบคุมการย้ายที่ของเซลล์
การส่งสัญญาณแบบต่าง ๆ > จีโปรตีนที่มีสามส่วนซึ่งแตกต่างกัน > กลไกโดยเฉพาะ ๆ > Gβγ

คอมเพล็กซ์บีตา-แกมมา บางครั้งก็มีหน้าที่การทำงานอย่างแอ๊กถีฟเหมือนกัน
ตัวอย่างรวมทั้งการจับกับแล้วเริ่มการทำงานของช่อง G protein-coupled inwardly-rectifying potassium channel (GIRK)
การส่งสัญญาณแบบต่าง ๆ > GTPases ขนาดเล็ก

GTPases ขนาดเล็กก็ยึดกับ GTP และ GDP ด้วยเหมือนกันและดังนั้น จึงมีบทบาทในการถ่ายโอนสัญญาณ
เป็นโปรตีนที่มีกำเนิดเดียว (homologous) กับกับหน่วยย่อยแอลฟา (α) ที่พบในจีโปรตีนแบบมีสามส่วนซึ่งแตกต่างกัน (heterotrimer) แต่โปรตีนนี้มีส่วนเดียว (มอนอเมอร์)
โปรตีนมีขนาดเล็ก (20-25 kDa) และจับอยู่กับ GTP เมื่อไม่มีฤทธิ์ (ในสภาพอกัมมันต์)
โปรตีนหมู่นี้มีกำเนิดเดียวกับ Ras GTPases และก็จัดอยู่ใน Ras superfamily GTPase ด้วย
พันธะกับลิพิด

เยื่อหุ้มเซลล์เป็นชั้นลิพิดสองชั้นที่แบ่งเป็นส่วนนอก (outer leaflet) และส่วนใน (inner leaflet)
เพื่อที่จะเกาะติดอยู่กับส่วนในของเยื่อหุ้มเซลล์ จีโปรตีนและ GTPase ขนาดเล็ก จะต้องดัดแปลงให้มีพันธะโคเวเลนต์กับส่วนเพิ่มที่เป็นลิพิด
ซึ่งอาจเกิดผ่านกระบวนการ myristoylation, palmitoylation, หรือ prenylation
เชิงอรรถ

↑  การสลายไกลโคเจน (glycogenolysis) เป็นการแตกไกลโคเจน (n) เป็น glucose-6-phosphate และ ไกลโคเจน (n - 1)
แหล่งข้อมูลอื่น

GTP-Binding Proteins ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
วงจรการทำงานของจีโปรตีน (สีม่วง) ที่เริ่มโดย G-protein coupled receptor (สีฟ้าอ่อน) เมื่อได้รับลิแกนด์ (สีแดง)
กีฬาเทควันโดในซีเกมส์ 2023

| เทควันโด  ในซีเกมส์ 2023 |
| --- | --- |
สนาม: จังวาร์ คอนเวนชัน เซ็นเตอร์
ที่ตั้ง:  พนมเปญ, กัมพูชา
12–15 พฤษภาคม พ.ศ. 2566
← 20212025 →
การแข่งขัน เทควันโด ในมหกรรมกีฬา ซีเกมส์ 2023 จะจัดขึ้นที่ จังวาร์ คอนเวนชัน เซ็นเตอร์ ในกรุง พนมเปญ, ประเทศกัมพูชา ตั้งแต่วันที่ 12 ถึง 15 พฤษภาคม 2566. เหรียญรางวัลมีการมอบใน 24 รายการในสองประเภท, พูมเซ และ เคียวรูกิ.
ตารางสรุปเหรียญ

*  เจ้าภาพ ( กัมพูชา)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย | 7 | 4 | 2 | 13 |
| 2 |  ฟิลิปปินส์ | 6 | 1 | 4 | 11 |
| 3 |  เวียดนาม | 3 | 4 | 3 | 10 |
| 4 |  มาเลเซีย | 2 | 2 | 2 | 6 |
| 5 |  กัมพูชา* | 1 | 4 | 6 | 11 |
| 6 |  พม่า | 1 | 0 | 2 | 3 |
| 7 |  อินโดนีเซีย | 0 | 3 | 2 | 5 |
| 8 |  สิงคโปร์ | 0 | 1 | 3 | 4 |
| 9 |  ลาว | 0 | 1 | 1 | 2 |
| 10 |  ติมอร์-เลสเต | 0 | 0 | 4 | 4 |
| รวม (10 ประเทศ) | รวม (10 ประเทศ) | 20 | 20 | 29 | 69 |
ผู้ได้รับเหรียญรางวัล > รีคอกไนซ์ พูมเซ

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| บุคคลชาย | Patrick Perez  ประเทศฟิลิปปินส์ | Chin Ken Haw  ประเทศมาเลเซีย | Chhorn Kimhak  ประเทศกัมพูชา |
| บุคคลชาย | Patrick Perez  ประเทศฟิลิปปินส์ | Chin Ken Haw  ประเทศมาเลเซีย | Kaung Zhin Khant  ประเทศพม่า |
| บุคคลหญิง | Nur Humaira Abdul Karim  ประเทศมาเลเซีย | Diyanah Aqidah Dian Khudairi  ประเทศสิงคโปร์ | Mang Kanithyda  ประเทศกัมพูชา |
| บุคคลหญิง | Nur Humaira Abdul Karim  ประเทศมาเลเซีย | Diyanah Aqidah Dian Khudairi  ประเทศสิงคโปร์ | Yotthida Khenphokham  ประเทศลาว |
| ทีมชาย |  เวียดนาม Phạm Quốc Việt Nguyễn Thiên Phụng Nguyễn Trọng Phúc |  ฟิลิปปินส์ Ian Corton Joaquin Tuzon Patrick Perez |  ไทย ณัฏฐชัย สุทา สิปปกร เวชกรปฏิวงศ์ วรพล เซี่ยงหลิว |
| ทีมชาย |  เวียดนาม Phạm Quốc Việt Nguyễn Thiên Phụng Nguyễn Trọng Phúc |  ฟิลิปปินส์ Ian Corton Joaquin Tuzon Patrick Perez |  สิงคโปร์ Aloysius Yeo Zhijie Khaw Hoong Keat Ranen Fong Peng Shin |
| ทีมหญิง |  ฟิลิปปินส์ Jocel Lyn Ninobla Nicole Labayne Aidaine Laxa |  มาเลเซีย Lim Jia Wei Nur Humaira Abdul Karim Nurul Hidayah Abdul Karim |  ไทย อรนวีย์ ศรีสหกิจ พิชามญชุ์ ลิ้มไพบูลย์ รัชฏาวัลย์ ตะเพียนทอง |
| ทีมหญิง |  ฟิลิปปินส์ Jocel Lyn Ninobla Nicole Labayne Aidaine Laxa |  มาเลเซีย Lim Jia Wei Nur Humaira Abdul Karim Nurul Hidayah Abdul Karim |  เวียดนาม Nguyễn Thị Kim Hà Lê Trần Kim Uyên Nguyễn Thị Hồng Trang |
| คู่ผสม |  มาเลเซีย Jason Loo Jun Wei Nurul Hidayah Abdul Karim |  เวียดนาม Lê Trần Kim Uyên Phạm Quốc Việt |  ฟิลิปปินส์ Ian Corton Jocel Lyn Ninobla |
| คู่ผสม |  มาเลเซีย Jason Loo Jun Wei Nurul Hidayah Abdul Karim |  เวียดนาม Lê Trần Kim Uyên Phạm Quốc Việt |  สิงคโปร์ Diyanah Aqidah Dian Khudairi Ranen Fong Peng Shin |
ผู้ได้รับเหรียญรางวัล > ฟรีสไตล์ พูมเซ

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| บุคคลชาย | จิรพงศ์ เขตหลัก  ประเทศไทย | Wawan Saputra  ประเทศอินโดนีเซีย | Hứa Văn Huy  ประเทศเวียดนาม |
| บุคคลหญิง | ศศิภา ชูผล  ประเทศไทย | Voeun Shita  ประเทศกัมพูชา | Nine Akri Soe  ประเทศพม่า |
| ทีมผสม |  เวียดนาม Châu Tuyết Vân Hứa Văn Huy Nguyễn Ngọc Minh Hy Nguyễn Thị Mộng Quỳnh Trần Đăng Khoa |  ไทย ศศิภา ชูผล ณัฐพัชร แก้วกัน จิรพงศ์ เขตหลัก ธัญสินี มุขดา ชุติพนธ์ ปันซุน |  ฟิลิปปินส์ Juvenile Crisostomo Jeordan Dominguez Justin Macario Zyka Santiago Darius Venerable |
| ทีมผสม |  เวียดนาม Châu Tuyết Vân Hứa Văn Huy Nguyễn Ngọc Minh Hy Nguyễn Thị Mộng Quỳnh Trần Đăng Khoa |  ไทย ศศิภา ชูผล ณัฐพัชร แก้วกัน จิรพงศ์ เขตหลัก ธัญสินี มุขดา ชุติพนธ์ ปันซุน |  กัมพูชา Chhoeung Lyna Chon Sovan Kang Langchhun Keo Moni Nang Vannak |
ผู้ได้รับเหรียญรางวัล > เคียวรูกิ ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ฟินเวท 54 กก. | Kurt Bryan Barbosa  ประเทศฟิลิปปินส์ | รามณรงค์ เสวกวิหารี  ประเทศไทย | Sebastian Tan Chung Wan  ประเทศมาเลเซีย |
| ฟินเวท 54 กก. | Kurt Bryan Barbosa  ประเทศฟิลิปปินส์ | รามณรงค์ เสวกวิหารี  ประเทศไทย | Keston Ghim Weng Pang  ประเทศสิงคโปร์ |
| ฟลายเวท 58 กก. | ธนกฤต ยอดรักษ์  ประเทศไทย | Sam Youdeth  ประเทศกัมพูชา | Cerilio do Rego Cruz Lein  ประเทศติมอร์-เลสเต |
| ฟลายเวท 58 กก. | ธนกฤต ยอดรักษ์  ประเทศไทย | Sam Youdeth  ประเทศกัมพูชา | Fu Cern Put Thai  ประเทศมาเลเซีย |
| แบนตัมเวท 63 กก. | Phạm Đăng Quang  ประเทศเวียดนาม | ณภัทร ศรีติมงคล  ประเทศไทย | Muhammad Bassam Raihan  ประเทศอินโดนีเซีย |
| แบนตัมเวท 63 กก. | Phạm Đăng Quang  ประเทศเวียดนาม | ณภัทร ศรีติมงคล  ประเทศไทย | Joseph Tumaca Chua  ประเทศฟิลิปปินส์ |
| เฟเธอร์เวท 68 กก. | Arven Alcantara  ประเทศฟิลิปปินส์ | ชายชล โช  ประเทศไทย | Adam Yazid Ferdyansyah  ประเทศอินโดนีเซีย |
| เฟเธอร์เวท 68 กก. | Arven Alcantara  ประเทศฟิลิปปินส์ | ชายชล โช  ประเทศไทย | Mean Soursayik  ประเทศกัมพูชา |
| ไลท์เวท 74 กก. | Lý Hồng Phúc  ประเทศเวียดนาม | แจ็ค วู้ดดี้ เมอร์เซอร์  ประเทศไทย | Va Mithona  ประเทศกัมพูชา |
| ไลท์เวท 74 กก. | Lý Hồng Phúc  ประเทศเวียดนาม | แจ็ค วู้ดดี้ เมอร์เซอร์  ประเทศไทย | Myint Ko Ko  ประเทศพม่า |
| เวลเตอร์เวท 80 กก. | Muhammad Syafiq Zuber  ประเทศมาเลเซีย | Naufal Khairudin Osanando  ประเทศอินโดนีเซีย | Somsanouk Phommavanh  ประเทศลาว |
| เวลเตอร์เวท 80 กก. | Muhammad Syafiq Zuber  ประเทศมาเลเซีย | Naufal Khairudin Osanando  ประเทศอินโดนีเซีย | Dave Cuenca Cea  ประเทศฟิลิปปินส์ |
| มิดเดิลเวท 87 กก. | Samuel Morrison  ประเทศฟิลิปปินส์ | Nicholas Armanto  ประเทศอินโดนีเซีย | Muhd Luqman Hakim Suhaimi  ประเทศมาเลเซีย |
| มิดเดิลเวท 87 กก. | Samuel Morrison  ประเทศฟิลิปปินส์ | Nicholas Armanto  ประเทศอินโดนีเซีย | Phou Soucheng  ประเทศกัมพูชา |
| เฮฟวีเวท +87 กก. | Kyaw Ming Naing  ประเทศพม่า | Vann Rithy  ประเทศกัมพูชา | Claudio Mousaco  ประเทศติมอร์-เลสเต |
ผู้ได้รับเหรียญรางวัล > เคียวรูกิ หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ฟินเวท 46 กก. | จุฬานันท์ ขันติกุลานนท์  ประเทศไทย | Ni Kadek Heni Prikasih  ประเทศอินโดนีเซีย | Veronica Garces  ประเทศฟิลิปปินส์ |
| ฟินเวท 46 กก. | จุฬานันท์ ขันติกุลานนท์  ประเทศไทย | Ni Kadek Heni Prikasih  ประเทศอินโดนีเซีย | Ana da Costa da Silva  ประเทศติมอร์-เลสเต |
| ฟลายเวท 49 กก. | พาณิภัค วงศ์พัฒนกิจ  ประเทศไทย | Trương Thị Kim Tuyền  ประเทศเวียดนาม | Lyden Kry  ประเทศกัมพูชา |
| ฟลายเวท 49 กก. | พาณิภัค วงศ์พัฒนกิจ  ประเทศไทย | Trương Thị Kim Tuyền  ประเทศเวียดนาม | Nur Fadzlyn Zahruddin  ประเทศสิงคโปร์ |
| แบนตัมเวท 53 กก. | Megawati Tamesti Maheswari  ประเทศอินโดนีเซีย | ชุติกาญจน์ จงกลรัตนวัฒนา  ประเทศไทย | Baby Jessica Canabal  ประเทศฟิลิปปินส์ |
| แบนตัมเวท 53 กก. | Megawati Tamesti Maheswari  ประเทศอินโดนีเซีย | ชุติกาญจน์ จงกลรัตนวัฒนา  ประเทศไทย | Julie Mam  ประเทศกัมพูชา |
| เฟเธอร์เวท 57 กก. | พรรณนภา หาญสุจินต์  ประเทศไทย | Aliza Chhoeung  ประเทศกัมพูชา | Nicole McCann  ประเทศฟิลิปปินส์ |
| เฟเธอร์เวท 57 กก. | พรรณนภา หาญสุจินต์  ประเทศไทย | Aliza Chhoeung  ประเทศกัมพูชา | Vũ Thị Dung  ประเทศเวียดนาม |
| ไลท์เวท 62 กก. | ศศิกานต์ ทองจันทร์  ประเทศไทย | Trần Thị Ánh Tuyết  ประเทศเวียดนาม | Sok Sreytoch  ประเทศกัมพูชา |
| ไลท์เวท 62 กก. | ศศิกานต์ ทองจันทร์  ประเทศไทย | Trần Thị Ánh Tuyết  ประเทศเวียดนาม | Imbrolia Amorin  ประเทศติมอร์-เลสเต |
| เวลเตอร์เวท 67 กก. | Casandre Tubbs  ประเทศกัมพูชา | Bạc Thị Khiêm  ประเทศเวียดนาม | Laila Rimbawa Delo  ประเทศฟิลิปปินส์ |
| เวลเตอร์เวท 67 กก. | Casandre Tubbs  ประเทศกัมพูชา | Bạc Thị Khiêm  ประเทศเวียดนาม | Silvana Lamanda  ประเทศอินโดนีเซีย |
| มิดเดิลเวท 73 กก. | Kirstie Alora  ประเทศฟิลิปปินส์ | Nguyễn Thị Hương  ประเทศเวียดนาม | Dinda Putri Lestari  ประเทศอินโดนีเซีย |
| มิดเดิลเวท 73 กก. | Kirstie Alora  ประเทศฟิลิปปินส์ | Nguyễn Thị Hương  ประเทศเวียดนาม | Cheang Bunna  ประเทศกัมพูชา |
| เฮฟวีเวท +73 กก. | Sorn Seavmey  ประเทศกัมพูชา | Sirimanotham Sonesavanh  ประเทศลาว | Moe Pwint Phyu  ประเทศพม่า |
ดาราทอง

ระวังสับสนกับ จ่ามงกุฎ
ดาราทอง
ดาราทอง หรือ ทองเอกกระจัง เป็นขนมไทยชนิดหนึ่ง มีส่วนประกอบหลักคือขนมทองเอก (ทำจากแป้งสาลี ไข่แดง กะทิ และน้ำตาล) ปั้นเป็นทรงกลมแป้นเล็กน้อย บากให้เป็นร่อง ๆ คล้ายผลมะยมหรือผลฟักทอง แล้วนำไปวางบนจานแป้งเล็ก ๆ ที่ติดขอบด้วยเมล็ดแตงโมกวาดน้ำเชื่อม (กวาดให้น้ำตาลแห้งเกาะเมล็ดเป็นหนาม) จากนั้นประดับยอดด้วยแผ่นทองคำเปลวที่กินได้
ทองเอกกระจังได้รับการประดิษฐ์ดัดแปลงขึ้นโดยนารถ สิงหเสนี โดยใช้ทองเอกเป็นขนมต้นแบบและใช้เมล็ดแตงโมวางรอบ ๆ จนดูเหมือนลายกระจัง จึงเรียกว่า "ทองเอกกระจัง" ต่อมาคุณหญิงนครราชเสนี (เจือ สิงหเสนี) ผู้เป็นหลานได้ทำขนมชนิดนี้ส่งเข้าประกวดในงานฉลองปีใหม่สมัยที่จอมพล ป. พิบูลสงคราม เป็นนายกรัฐมนตรี โดยเปลี่ยนชื่อขนมเป็น "ดาราทอง" เนื่องจากยังมีลักษณะคล้ายเครื่องราชอิสริยาภรณ์ที่เป็นรูปดาวเปล่งรัศมี เมื่อขนมชนะการประกวดจึงเป็นที่รู้จักกันอย่างกว้างขวาง[ต้องการอ้างอิง]
อย่างไรก็ตาม ทุกวันนี้ดาราทองเป็นขนมที่หลายคนสับสนและคิดว่าเป็นจ่ามงกุฎ ซึ่งที่จริงเป็นชื่อขนมไทยอีกชนิดหนึ่ง
พระเศรษฐีนวโกฏิ

พระนวเศรษฐี หรือปัจจุบันนิยมเรียกว่า พระเศรษฐีนวโกฏิ เป็นที่รู้จักแพร่หลายในปัจจุบันเพราะการสร้างโดยอาจารย์เทพย์ สาริกบุตร อย่างน้อยตั้งแต่ปี พ.ศ. 2512 ซึ่งอ้างอิงตำราของวัดมณีชลขัณฑ์ จังหวัดลพบุรี เชื่อว่าที่มาของตำรา พระอุบาลีคุณูปมาจารย์ (สิริจนฺโท) ได้มาจากล้านช้าง มีอายุคาถาเกินกว่าร้อยปีขึ้นไป มิใช่ตำราแต่งใหม่ พระอาจารย์ในจังหวัดลพบุรีสร้างกันหลายท่าน โดยเฉพาะในสายวัดธรรมยุติกนิกาย และตัวบทพระคาถาแพร่หลายอยู่ในประเทศลาว รวมถึงภาคตะวันออกเฉียงเหนือของประเทศไทย ในภาคกลางสวดพระคาถาบทนี้ในงานสำคัญบางงาน แต่แทรกอยู่ในบทใหญ่ ไม่ได้แยกออกเป็นบทพิเศษ
เศรษฐีทั้ง 9

เดิมในสมัยพุทธกาล เศรษฐีเป็นตำแหน่งที่ราชาเจ้าแคว้น พระราชทานให้แก่ผู้มีทรัพย์ เป็นพ่อค้าวานิชที่มีผลต่อเศรษฐกิจและความมั่งคั่งของท้องพระคลัง แต่ในพระคาถามุ่งหวังเพียงอ้างความดีของท่านผู้ใจบุญกลุ่มหนึ่ง ที่ปรากฏนามในพระชาดก ซึ่งบริจาคทานอย่างมโหฬาร หรือมีบารมีมาก สามารถบันดาลฝนโบกขรพรรษ สงเคราะห์แก่บริวารได้ เพื่อหวังอ้างบารมีของท่านเหล่านั้น ให้ส่งผลต่อผู้บูชา บุคคลเหล่านั้นทั้งที่อยู่ร่วมสมัยพุทธกาล และสมัยของอดีตพุทธะ มีชื่อว่า
ธนัญชัย
ยะสะ
สุมนะ
ชฏิละ
อนาถปิณฑิกะ
เมณฑกะ
โชติกะ
สุมังคละ
มัณฑาตุ
เวสสันตร
รวมเป็น 10 ท่าน ในบางฉบับ มี 11 ท่าน และในบทคาถานี้ ไม่มีนางวิสาขา มหาอุบาสิกา (ไม่มีชื่อในคาถานี้) ทำให้มีการคัดลอกผิด ๆ มาตลอดหลายปี
ผู้รู้ได้ถือเอาคตินี้มาสร้างเป็นพระนวเศรษฐี ให้มีพระพักตร์ทั้งหมด 9 พระพักตร์ แทนคุณของผู้บำเพ็ญทานในอดีต โดยรับอิทธิพลรูปแบบของพุทธมหายาน ทำให้มีหลายพระพักตร์
ประวัติ

เป็นคติของชาวล้านช้างที่ใช้พระคาถานี้ บูชาพระในวันทางจันทรคติที่กำหนดไว้ในตำรา เชื่อว่าผู้ใดได้บูชาพระด้วยคาถานี้แล้ว จะมีสิริมงคล  ทำมาค้าขึ้น ประสพโชคลาภ อยู่เย็นเป็นสุข  ด้วยอานิสงส์
ในบทความที่แพร่หลายกัน อ้างว่ามีตำนาน สมัยหนึ่งเกิดทุกข์เข็ญ ทุพภิกขภัยข้าวยากหมากแพง ประชาชนเดือดร้อน บังเกิดความอดอยากขึ้น  มีพระภิกษุรูปหนึ่ง ได้แนะนำให้สร้างพระเศรษฐีนวโกฏิขึ้น เพื่อทำการสักการบูชาแก้เคล็ดในความทุกข์ยากทั้งหลาย  และเมื่อสร้างและทำการฉลองสำเร็จ  ก็ปรากฏมีเหตุการณ์เป็นอัศจรรย์คือ ความทุกข์ยากอดอยากทั้งหลาย ได้บรรเทาลงและสงบระงับในที่สุด ซึ่งอ้างอิงยุคสมัยไม่ได้
การสร้างพระเศรษฐีนวโกฏิ

ตำรับของ พระอุบาลีคุณูปมาจารย์ (สิริจนฺโท) ให้ใช้ไม้ ยอป่า ราชพฤกษ์ ตะกรุดหรือกระดาษจารอักขระ เงิน ทองคำ ครั่ง หรือ ชันโรง หรือ ขี้ผึ้ง มีเคล็ดปลีกย่อยในการเลือกไม้ และวิธีการรวมถึงวันที่ทำ อีกพอสมควร ยากที่สุดคือการหาไม้ตรงตามที่ระบุ ทำแล้วมีวิธีบูชาโดยใช้ คาถา
"มาขะโย มาวะโยมัยหัง มาจะโกจิ อุปัททะโว ธัญญะธารานิ เม
ปะวัสสันตุ ธะนัญชัยยัสสะ ยะถา ฆะเร สุวัณณานิ หิรัญญา จะ สัพพะโภคา จะ ระตะนานิ ปะวัสสันตุ เม เอวัง ฆะเร สุมะนะ ชะฏิลัสสะ จะ อะนาถะปิณฑิกะ เมณฑะกัสสะ โชติกะ สุมังคลัสสะ มัณฑาตุ เวสสันตะรัสสะ ปะวัสสันติ ยะถา ฆะเร เอเตนะ 
สัจจะวัชเชนะ สัพพะสิทธิ ภะวันตุ เม"
ต้นฉบับเดิมไม่ปรากฏรูปแบบของพระ ผู้รู้จึงประดิษฐ์ขึ้น
อานิสงส์การบูชา

การบูชาให้ใช้ดอกไม้หลากสี น้ำ ขนมหวานมังสวิรัติ (ไม่ผสมไข่) ฉบับที่อาจารย์เทพย์ สาริกบุตร สืบทอดมา มิให้ขาดข้าวหลามด้วย ผู้บูชาห้ามมิให้ดื่มสุราเมรัย
เชื่อว่าจะอำนวยลาภผลโภคทรัพย์ตามสมควร ปกปักรักษาให้บ้านเรือนร่มเย็นเป็นสุข มีความเจริญรุ่งเรือง  และป้องกันภยันตรายสิ่งไม่ดีไม่งามต่าง ๆ ปัจจุบันมีการสืบสายวิธีการสร้างได้อย่างถูกต้องตามตำราดั้งเดิม แต่เคล็ดลับแตกต่าง สูญหายไปตามกาลเวลา
คติธรรมที่แฝงอยู่ในพระนวเศรษฐี มุ่งให้ผู้บูชายึดมั่นในการประกอบ ทานบารมี ดั่งนามที่ท่องสวด ซึ่งแต่ละท่าน ตั้งโรงทานบริจาคเป็นประจำ ผู้อยู่ใกล้เคียง ก็ได้รับเมตตากรุณา มีความร่มเย็นเป็นสุข ชาวเมืองหรือชุมชนที่มีบุคคลเหล่านี้อยู่ เมื่อไม่ลำบากต่างก็เอื้อเฟื้อช่วยเหลือกันมิได้โลภ กระหายในทรัพย์สมบัติ ต่างก็มีจิตใจผ่องใสเป็นสุข การบริจาคทรัพย์สมบัติทั้งปวง เพื่อประโยชน์สุขแก่ผู้อื่น ด้วยทรัพย์ทั้งหลาย ยังคลายกิเลส คือ ความโลภ ความหลง หวงแหน เมื่อบริจาคทรัพย์แล้ว ผู้รับก็จะได้ประโยชน์จากสิ่งนั้น และมีความชื่นชมยินดี ผู้ให้ก็จะอิ่มเอมใจว่าได้ทำประโยชน์แก่ผู้อื่น เกิดความปิติยินดีเช่นกัน ทั้งผู้ให้และผู้รับย่อมได้รับ ความสุขความอิ่มใจดังนี้
โอเมกา เชนรง

โอเมก้าเชนรง ตัวละครจากการ์ตูนชุดเรื่องดราก้อนบอล เป็นดราก้อนบอลลูกที่1มีพลังที่แข็งแกร่งมากสามารถรวมร่างดราก้อนบอลทั้ง6ลูกมารวมกันสุดท้ายด้วยแรงกำลังของฟรีเซอร์ซึ่งมาจากนรกได้รวมร่างเข้ากับโงกุนจึงให้ทั้งโลกต่างๆมารวมพลังกันโดยใช้ลูกบอลเก็งกิกำจัดโอเมก้าเซนรอนได้ในที่สุดโอเมก้าเชนรงได้สูญสายไป
กถาวัตถุอรรถกถา

กถาวัตถุอรรถกถา เป็นคัมภีร์อรรถกถาอธิบายความในกถาวัตถุปกรณ์ ในพระอภิธรรมปิฎกของพระไตรปิฎกภาษาบาลี ซึ่งกถาวัตถุ  มีลักษณะเป็นการถามตอบระหว่างนิกายเถรวาทและนิกายอื่น ๆ ที่แตกออกไปจากนิกายเถรวาท อันเป็นพุทธศาสนาดั้งเดิม ที่พระเถระชั้นผู้ใหญ่ได้รวบรวมไว้ตั้งแต่ปฐมสังคายนา รวมถึงการถามตอบระหว่างพุทธศาสนานิกายเถรวาท และลัทธิศาสนาอื่น ๆ โดยอรรถกถาระบุว่า พระผู้มีพระภาคทรงกล่าวถึงมาติกา หรือบทตั้ง หรือคำเริ่มต้นไว้เพียงเล็ก น้อยต่อจากนั้น พระโมคคัลลีบุตรติสสเถระ ได้เรียบเรียงขึ้นจนจบในสังคายนาครั้งที่ 3 มีข้อความอันเป็นคำตอบคำถามตั้งแต่ต้นจนจบ
กถาวัตถุปกรณ์อรรถกถา เป็นส่วนหนึ่งในปรมัตถทีปนี หรือ ปัญจัปปกรณัฏฐกถา หรือ อรรถกถาปัญจปกรณ์ หรือบางทีก็เรียกว่า "ปรมัตถทีปนี ปัญจปกรณัฏฐกถา กถาวัตถุวัณณา" เป็นผลงานของพระพุทธโฆสะ แต่งตามคำอาราธนาของพระจุลลพุทธโฆสะชาวลังกา เมื่อราวพุทธศตวรรษที่ 1000 - 1100 ซึ่งปรมัตถทีปนี หรือปัญจัปปกรณัฏฐกถา นั้นเป็นการอธิบายเนื้อความในปกรณ์ทั้ง 5 ของพระพระอภิธรรมปิฎก 5 คัมภีร์ คือ ธาตุกถา ปุคคลบัญญัติ กถาวัตถุ ยมก และปัฏฐาน โดยกถาวัตถุปกรณ์อรรถกถา เป็นส่วนหนึ่งของคัมภีร์ปรมัตถทีปนี ซึ่งมีเนื้อหาครอบคลุม และใหญ่โตมโหมาร
เนื้อหา

เนื้อหาเริ่มต้นของกถาวัตถุอรรถกถา กล่าวถึงต้นเหตุของการทื่พุทธศาสนาดั้งเดิม หรือฝ่ายเถรวาทแตกเป็นนิกายต่าง ๆ ไปจนถึงมูลเหตุที่พระโมคคัลลีบุตรติสสเถระแสดงกถาวัตถุ และการทำตติยสังคีติ หรือการสังคายนาครั้งที่ 3 เพื่อชำระพระศาสนาให้บริสุทธ์จากทิฐิที่แปลกแยกต่าง ๆ โดยในอรรถกถาได้เล่าไว้ว่าพระเจ้าอโศกมหาราช หรือ "พระราชาผู้ทรงตั้งอยู่ในธรรมทรงพระนามว่า พระเจ้าอโศก" ทรงจัดให้มีการแยกพระสงฆ์ที่นับถือทิฐิแตกต่างจากฝ่ายเถรวาท หรือสาวกลัทธิอื่นที่แอบแฝงเข้ามาในพระศาสนา โดยทรงใช้กุสโลบายการคัดเลือกลัทธิที่เป็นธรรมวาที ด้วยการตั้งคำถามว่า "ภนฺเต กึวาที สมฺมาสมฺพุทฺโธ แปลว่า  พระสัมมาสัมพุทธเจ้าทรงมีวาทะอย่างไร ?" เมื่อได้สดับคำตอบที่ผิดของคนนอกศาสนา จึงทราบว่า "เป็นอัญเดียรถีย์ ไม่ใช่พระภิกษุ"
"จึงทรงพระราชทานผ้าขาวแก่พวกเดียรถีย์เหล่านั้นให้สึกไปเสีย อัญญเดียรถีย์ทั้งหมดที่สึกออกไปมีถึง  60,000 คน พระราชารับสั่งให้ภิกษุพวกอื่นเข้าเฝ้า   แล้วรับสั่งถามว่า ข้าแต่ท่านผู้เจริญ พระสัมมาสัมพุทธเจ้า ทรงมีวาทะอย่างไร? ขอถวายพระพร พระสัมมาสัมพุทธเจ้า ทรงเป็นวิภัชชวาที เมื่อภิกษุทั้งหลายทูลอย่างนี้แล้ว พระราชาจึงตรัสถามพระโมคคัลลีบุตรติสสเถระว่า พระสัมมาสัมพุทธเจ้าทรงเป็นวิภัชชวาทีหรือ? พระเถระทูลว่าใช่แล้ว มหาบพิตร ลำดับนั้น พระราชารับสั่งว่า ข้าแต่ท่านผู้เจริญ บัดนี้ พระศาสนาบริสุทธิ์แล้ว ขอภิกษุสงฆ์จงทำอุโบสถเถิด ทรงพระราชทานอารักขาแล้วเสด็จเข้าสู่พระนคร พระสงฆ์ได้พร้อมเพรียงประชุมกัน" เพื่อเริ่มกระทำสังคายนาครั้งที่ 3 โดยพระโมคคัลลีบุตรติสสเถระเป็นประธาน
จากนั้นเข้าเรื่องพระโมคคัลลีบุตรติสสเถระแสดงกถาวัตถุ ด้วยการโต้วาทะทางธรรมกับทิฐิต่าง ๆ ซึ่งพระอรรถกถาจารย์ผู้รจนากถาวัตถุอรรถกถา ได้ทำการขยายความการถามตอบแต่ละข้อ โดยอธิบายทั้งในนัยยะทางธรรมและนัยยะทางไวยากรณ์ มีการอธิบายคำศัพท์ที่สำคัญ และข้อธรรมที่ลึกซึ้ง โดยเฉพาะอย่างยิ่ง กถาวัตถุนี้เป็นการโต้วาทะทางธรรม เพื่อรักษาความบริสุทธ์ของพระศาสนา อีกทั้งยังเป็นคำถามที่ยากที่คนทั่วไปจะเข้าใจ เนื่องจากเกี่ยวข้องกับปรมัตถธรรม หรือธรรมชั้นสูง คำอธิบายจึงจำเป็นจะต้องมีความชัดเจนและลึกซึ้ง นอกจากนี้ ยังมีการเพิ่มเติมรายละเอียดของการถามตอบให้พิสดารยิ่งขึ้น